

 Balatonföldvár Város Önkormányzata

 8623 Balatonföldvár, Petőfi S. u. 1.

 Tel.: 84/540-330 Fax: 84/540-332

 e-mail: pgmh@balatonfoldvar.hu

ELŐTERJESZTÉS

Balatonföldvár Város Önkormányzat Képviselő-testületének

2021. november 25. napján tartandó ülésére

**Tárgya**: Az önkormányzat Helyi Esélyegyenlőségi Programjának jóváhagyása

Előterjesztést készítette: Hajnal Szilvia

Véleményezésre, tárgyalásra megkapja: PGB

Melléklet: Helyi Esélyegyenlőségi Program felülvizsgálatot követő módosítással egységes szerkezetben

**Tisztelt Képviselő – testület!**

Balatonföldvár város 5 évre szóló Helyi Esélyegyenlőségi Programját 2018. évben fogadta el a képviselő-testület a 206/2018. (XII.13.) Kt. határozatával.

Az egyenlő bánásmódról és az esélyegyenlőség előmozdításáról szóló 2003. évi CXXV. törvény 31. § (1) bekezdése alapján a települési önkormányzat ötévente öt évre szóló helyi esélyegyenlőségi programot fogad el.

A helyi esélyegyenlőségi program időarányos megvalósulását, kétévente át kell tekinteni, az áttekintés alapján szükség esetén a helyi esélyegyenlőségi programot felül kell vizsgálni, illetve a helyzetelemzést és az intézkedési tervet az új helyzetnek megfelelően kell módosítani.

A helyi esélyegyenlőségi programok elkészítésének szabályairól és az esélyegyenlőségi mentorokról szóló 2021.06.30-án módosított 321/2011. (XII. 27.) Korm. rendelet alapján megjelent - Belügyminisztériumi „Módszertani útmutató a helyi esélyegyenlőségi programok elkészítésének szempontjaihoz és a program felülvizsgálatához” című - dokumentum új kötelező elemeket írt elő, melyekkel most kiegészítettük a programot.

A jelenlegi felülvizsgálat során megtörtént az aktuális statisztikai adatok kigyűjtése és az adatok alapján levonható következtetések rögzítése, valamint új intézkedések kerültek beépítésre, melyek az önkormányzat 2020-2024-re vonatkozó Gazdasági Programjának célkitűzéseivel is összhangban vannak. A változásokat dőlt betűvel jelöltük a program szövegében.

A dokumentum előzetes véleményezés céljából megküldésre került a civil szervezetek, az intézmények, valamint a Társadalmi Esélyteremtési Főigazgatóság Nyugat-Dunántúli Társadalmi Esélyteremtési Igazgatósága részére is, ahol a HEP mentor a dokumentumot jónak értékelte és elfogadásra alkalmasnak találta.

**Kérem a Tisztelt Képviselő-testület döntését az alábbi határozati javaslatot illetően:**

***Balatonföldvár Város Önkormányzatának Képviselőtestülete a 206/2018. (XII.13.) számú határozatával elfogadott Helyi Esélyegyenlőségi Programot áttekintette, kétéves felülvizsgálatát elvégezte.***

***Az egyenlő bánásmódról és az esélyegyenlőség előmozdításáról szóló 2003. évi CXXV. törvénnyel, a helyi esélyegyenlőségi programok elkészítésének szabályairól és az esélyegyenlőségi mentorokról szóló 2021.06.30-án módosított 321/2011. (XII. 27.) Korm. rendelet alapján megjelent belügyminisztériumi „Módszertani útmutató a helyi esélyegyenlőségi programok elkészítésének szempontjaihoz és a program felülvizsgálatához” című dokumentum szerint felülvizsgált és aktualizált Helyi Esélyegyenlőségi Programot Balatonföldvár Város Önkormányzatának Képviselőtestülete az előterjesztéshez mellékelt tartalommal jóváhagyja.***

**Felelős: Holovits Huba**

**Határidő: 2021. december 10.**

Balatonföldvár, 2021. november 19.

 **Holovits Huba**

 **polgármester s.k.**

Törvényességi ellenőrzésre bemutatva: 2021. november 19.

Ellenjegyezte: ……………………………….

 Köselingné dr. Kovács Zita

 jegyző